kardosdrur/scandi-wiki huggingface dataset:
Jakriborg

Jakriborg er en bydel i Hjärup, Staffanstorps kommune, Sverige, opført i den såkaldte Hansestil af de middelalderlige Hansestæder langs Østersøområdets kyster. Stilen er elsket af mange, men er også blevet kritiseret for at være bagstræberisk.

Jakriborg anses for et svensk eksempel på New Urbanism.

Jakriborg ligger i Hjärup mellen Malmö, Lomma, Lund og Staffanstorp. Det er det eneste byområde i Staffanstorps kommun, som ligger vest for Södra stambanan. Afstanden til det centrale Lund er ca. 6 km og til det centrale Malmö ca. 10 km.

Husene er kendetegnet ved de spidse og brat afsluttende tage, af snørklede gader og stræder og farverige bygningsfacader, der giver associationer til byer i Danmark, Nordtyskland og de baltiske lande, fx Vilnius og Riga.

"Jakriborg" er opført på initiativ af ingeniørbrødrene Jan og Krister Berggren (grundlæggere og indehavere af entreprenørfirmaet Jakri AB), i samarbejde med arkitekterne Marcus Axelsson og Robin Manger.

Eksterne henvisninger 

 Jakriborg, omtale på ferieportalen sydsverige.dk
 Jakriborg hjemmeside

Radioudsendelser 
 Apropos ... Rekonstruktion og huse, udsendt på DR's P1 10.04.2008. Udsendelsen behandler New Urbanism, herunder Jakriborg som et nordisk eksempel.
 Europaklip: Jakriborg – en by i Sverige, udsendt på DR's P1 Sendt 16. juli 2005.

Artikler 
 Stensgaard, Pernille (2007): ”Den forbudte by”. – I: Weekendavisen. – 2007-11-09. – Sektion 1, s. 4 : illustreret. – To ingeniørbrødre har bygget en bastant klump af middelaldermasse i rosa, hvid, okker og blegrød på en pløjemark i Skåne. Arkitekter verden over gyser, men hundredvis af danskere og svenskere står i kø for at bo der
 Schacht, Nanna (2006): ”Flugt fra funktionalismen”. – I: Arkfokus : tidsskrift for arkitektur, design, by og land. – 08/2006. – Side 15-17 : illustreret. [set 13-07-2008]
 Rosendahl, Peter (2005): ”Ny hansestad en halv time fra København”. – I: Børsen. – 2005-04-07. – S. 4-5 : illustreret
 Madsen, Henriette & Svarre, Birgitte (2004): ”Jakriborg – en moderne middelalderby”. – I: Byplan. – Årg. 56, nr. 6 (2004). – S. 248-253 : illustreret. – Entreprenørerne Jan og Krister Berggren har i samarbejde med arkitekterne Marcus Axelsson og Robin Manger opført en bydel i bedste Hansestadsstil syd for Lund i Sverige
 Ludvigsen, Jacob (2004): ”Jakriborg – ny by i Skåneland” . – I: Lørdagshjørne, Bornholms Tidende. – 22-05-2004. [13.07.2008]
 Olsson, Kristina (2004): ”Moderne middelalderby bygget med hjertet : her skal vi bo!”. – I: Politiken. – 2004-03-13. – Sektion 6, s. 4-6 : ill. – I boligområdet Jakriborg nord for Malmø har to brødre virkeliggjort deres drøm om smukke huse i hansestadstil
 Skude, Flemming (2004): ”Revolution eller ren retro : indvarsler Jakriborg modernismens afslutning?”. – I: Ark.byg. – Årg. 42, nr. 9 (2004). – S. 30-33 : ill. – Entreprenørerne Jan og Krister Berggren har i samarbejde med arkitekterne Marcus Axelsson og Robin Manger opført en bydel i bedste Hansestadsstil syd for Lund i Sverige

Bygninger, konstruktioner og anlæg i Skåne län
Havebyplanlægning
Kronlande

Kronlande (tysk: Kronländer) var betegnelsen for delområderne i det Østrig-ungarske monarki. Det var de historiske lande, som Huset Habsburg erhvervede i løbet af århundreder, og som de styrede i personalunion. Begyndende i det 16. århundrede var de habsburgske lande underlagt en integrations- og statsdannelsesproces, der kulminerede med proklameringen af Kejserriget Østrig i slutningen af 1804.

Sammenlignet med medlemsstater af føderationer i dag, havde kronlandene ingen statskarakter; de havde f.eks. ingen egen regering eller en befolkning med et særligt statstilhørsforhold til kronlandet. Trods dette var kronlandene områder med historisk voksende politiske og retlige særegenheder og dermed noget andet end blot forvaltningsregioner.

Kronlandene havde en landsforstander eller statholder, der bestyrede forvaltningsapparatet. Landdagene var indtil 1848 traditionelle stænderforsamlinger. De blev efter revolutionen opløst af den kejserlige regering og først genoprettet i en ny form i 1860. Her fik nogle sæde gennem sit erhverv (f.eks. biskopper), mens andre blev valgt. Der fandtes dog ingen almen og lige valgret.

Efter Det Østrig-ungarske kompromis fra 1867, som gav en ny forfatning for habsburgermonarkiet på et nyt grundlag, var Ungarn ikke længere et kronland. Det blev mere et selvstændigt land, der delte nogle fælles institutioner med de øvrige dele af monarkiet.

Kronlandene fra 1867 til 1918 
 Bøhmen, Mæhren og Østrigsk Schlesien
 Niederösterreich og Oberösterreich
 Tyrol, Salzburg og Vorarlberg
 Steiermark, Kärnten, Krain og det østrigske kystland (den fælles forvaltning af kronlanene Det fyrstelige grevskab Görz og Gradisca, Den rigsumiddelbare stad Triest og Markgrevskabet Istrien)
 Galicien og Lodomerien og Bukovina
 Dalmatien

Østrigs historie
Nobody Beats The Beats

Nobody Beats The Beats er en dansk super hiphop/jazz/funk/eksperimental gruppe, der ofte forkortes NBTB. Gruppen blev startet af DJ Typhoon i 2002

Medlemmer 
 DJ Typhoon aka. Sonny B.
 Context 
 Beatman & Rockin`
 Ashtiani & Baltzer 
 Scratch Magic 
 Steen Rock 
 Woody 
 Andreas Halberg 
 Dr.Disk 
 Track 72 aka. Tue Track
 JAHI
 ADL 
 The Phobos Peepl 
 DJ Noize 
 Peder 
 Claesson 
 High B 
 Frednukes 
 Linn dubengineer 
 Daniel Muschinsky 
 Nick Nack
 Linn
 Uprock
Plus mange flere.

Diskografi

Studiealbums 
 Nobody Beats The Beats (Sonny B Records, 2002) 
 The Second Coming (Sonny B Records, 2003) 
 Drops From Above (Sonny B Records, 2004)
 Beats & Basslines (Ashtiani & Baltzer, Sonny B Records, 2006)
 Who's Supa Now! (Beatman & Rockin', Sonny B Records, 2006)
 The Breakthru (JAHI FEAT. NBTB / SoulHop, Sonny B Records, 2006)

Andet 
 12” Nobody Beats The Beats / The Beat Diggin Song (Sonny B Records, 2002)
 7” Context / If I Had A Band (Sonny B Records, 2003)
 12” Nobody Beats The Beats / Nobody Beats The Beats – The Second Coming EP (Sonny B Records, 2003) 
 12” Nobody Beats The Beats / Can’t I Be Loved EP (Sonny B Records, 2003) 
 7” Nobody Beats The Beats / Nobody Beats The Beats – Drops From Above 7” (Sonny B Records, 2004)
 MaxiCD Dolph feat. Nobody Beats The Beats / ARGHHH!!! (Sonny B Records, 2005)

Eksterne henvisninger 
 Nobody Beats The Beat på Myspace
 Nobody Beats The Beats på Discogs
 Nobody Beats The Beats påSoundvenue

Hiphopgrupper fra Danmark
Musikgrupper fra 2002
Carl Syrach-Larsen

Carl Syrach-Larsen (6. juli 1898 i Charlottenlund – 10. januar 1979 i Hørsholm) var en dansk forstkandidat og forstander for Forstbotanisk Have Charlottenlund.

Familiens tilknytning til Forsthaven 
Hans fader, Georg Syrach-Larsen, og moderfader, Peter Thomsen, var ansat ved haven. Moderfaderen som portner og faderen som gartner. Carl blev født i hovedbygningen den 6. juli år 1898.
Moderfaderen mistede sin venstre arm i Treårskrigen og fik portnerstillingen som en påskønnelse.

Liv og levned. 
Carl Syrach-Larsen var medlem af Ermelundens Spejdertrop i Det Danske Spejderkorps og deltog i spejderorganisationens første topmøde i London i 1921 og det tredje i København i 1924. Han blev takket være sin storebroders hjælp student fra Schneekloths Skole i 1917. Han studerede på Landbohøjskolen og flere udenlandske universiteter før han blev den første danske forstkandidat. Ti år senere blev han ansat som arboretforstander i Forstbotanisk Have i Charlottenlund. Han grundlagde Arboretet i Hørsholm. Han blev pensioneret på sin halvfjerdsårsfødselsdag, lørdag den 6. juli 1968, og fik dispensation til at blive boende i tjenesteboligen.

Han blev Ridder af Dannebrog 1946, Dannebrogsmand 1950 og Kommandør 1968.

Han er begravet på Hørsholm Kirkegård. En mindetavle over ham blev opsat 1982 (Arboretets administrationsbygning i Hørsholm).

Arbejde 
Syrach-Larsen er internationalt anerkendt som den, der indledte det videnskabelige arbejde med udvælgelse af frøkilder, provenienser, og med tiltrækning af hybrider til brug inden for skovbruget. Han igangsatte de langvarige forsøg med etablering af skov på Grønland, ligesom han skabte de første Hybrid-Lærke i Danmark.

Referencer

Bibliografi 
 C. Syrach-Larsen: Forest tree breeding, i Kongelige Veterinære- og Landbohøjskoles Årsskrift, 1934, s. 93-113.
 C. Syrach Larsen: The Employment of Species, Types and Individuals in Forestry i Royal Veterinary and Agriculture College. Yearbook, 1937
 C. Syrach-Larsen: Genetics in silviculture, 1956
 C. Syrach-Larsen: Making Both Ends Meet: Tree Growing and Forestry, i Forestry, 1969.
 C. Syrach-Larsen: Symposium on Seed Orchards in Honour of C. Syrach-Larsen, 1972  (87-500-1204-5)

Forstmænd fra Danmark
Danskere i 1900-tallet
Embedsmænd fra Danmark
Personer i Dansk Biografisk Leksikon
Personer i Kraks Blå Bog (afdøde)
Kommandører af Dannebrog
Faglitterære forfattere fra Danmark
Personer fra Charlottenlund
Dansksprogede forfattere fra Danmark
Majbritte Ulrikkeholm

Majbritte Ulrikkeholm (født 7. juli 1964) er en dansk sanger og komponist. I 1997 debuterede hun som forfatter med erindringsromanen Ind i min himmel.
Hun har udgivet 14 cd'er med egen musik og har udgivet 10 bøger. Hun er desuden foredragsholder og underviser.

I 1998 modtog hun Statens Kunstfonds tre-årige arbejdslegat for "sin evne til at få det enkle danske sprog til at blomstre og skabe billeder."

Som forfatter er hun kendt for sin magiske skrivestil, hvor drøm og virkelighed smelter sammen.

Privatliv 
Ulrikkeholm er gift med Jacob Christoffersen, som bl.a. har været medlem af Shu-bi-dua.

Bibliografi 

 Ind i min himmel, erindringsroman
 Marias mirakel, roman
 Tilbage til jorden, erindringsroman
 Det magiske rum (kreativitet, indsigt og forvandling)
 Breve fra Maria, eridringsroman
 Den perfekte elsker, roman
 Hannas have, kreds af fortællinger
 Gudindens genkomst (en bog om kvindelighed, kraft og kreativitet)
 Rom, min elskede (en magisk roman om kunsten og kærligheden)
 Pilgrim i hjertet, essays, digte & fortællinger

 CD til bøgerne Gudindens genkomst og 'Det magiske rum: Poetiske fantasirejser

Diskografi 
 Ladies first dedicated
 Majbritte Ulrikkeholm
 Rain
 Sange til Elisabeth
 Tilbage til jorden
 The door to silence
 Songs from the prophet (Kahlil Gibran)
 Songs of innocence (William Blake)
 Songs of passion (Walt Whitman)
 Rising from love
 Mellow piano (instrumental)
 Songs of the earth
 Menneske
 Sange i natten

Referencer

Eksterne henvisninger 
 
 
 

Sangere fra Danmark
Komponister fra Danmark
Romanforfattere fra Danmark
Dansksprogede forfattere fra Danmark
Personer fra Bramming
Kairos Metro

Kairos Metro i Kairo, Egypten er Afrikas eneste fuldt udbygget metrosystem. Systemet består af to operative linjer, mens en tredje linje i planlægningsfasen. 

Metroen køres af the National Authority for Tunnels. Linjen bruger standard sporvidde (1435 mm). Billetprisen er EGP 1,00 for hver enkelt tur (som i oktober 2007, EUR 0,13 eller USD 0,18), uanset afstand.

Metrosystemer
Transport i Egypten
Metro
Max Ørum

Max Mikkelsen Ørum (21. marts 1894 i Horsens – ?) var en dansk atlet og mekaniker. Han løb for Østerbro-klubben Københavns IF, efter han kom til København i 1913.

Ørum vandt tre danske mesterskaber; et på 400 meter 1915 og to på 4 x 100 meter: 1914 og 1915.

Ørum var mekaniker og blev senere værkmester på Finsens medicinske Lysinstitut.

Personlige rekorder 
 100 meter: 11,3 2.september 1917
 400 meter: 54,2 1915

Kilder 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Atleter fra Københavns IF
Sprintere fra Danmark
Personer fra Horsens
Randrup Lindholt

Randrup Phanuelsen Lindhol(d)t (22. november 1880 i København-1952), var en dansk atlet (løber) og kontorist. Han løb for Østerbro-klubben Københavns FF og vandt et dansk mesterskab; 1 mile 1909, samme år satte han dansk rekord på 1500 meter med 4,28,0.

Randrup Lindholts forældre Phanuel Andersen og Ane Kirstine Petersen tog navnet Lindhol(d)t efter deres fødeby Lindholt i Ringkjøbing Amt.

Danske mesterskaber 
  1909 1 mile 5,07,6
  1908 1 mile ?
  1906 ½ mile ?

Eksterne henvisninger/kilder 
 DAF i tal – Randrup Lindholt I/II

Atleter fra Københavns IF
Mellemdistanceløbere fra Danmark
Personer fra København
Marias mirakel

Marias mirakel er en roman af Majbritte Ulrikkeholm. Lindhardt og Ringhof, 1999. 275 sider.

Plot 
Marias mirakel er fortællingen om en magisk verden, der bliver til virkelighed, da motiver fra et sæt tarotkort på mystisk vis bliver levende. 
Det er også historien om en mor, der ikke magter tilværelsen, om et truende selvmord og en morfar, der tager livtag med skæbnen og bliver opfattet som troldmand. 
Men det er først og fremmest fortællingen om pigen Mojo-Maria Cenzares' mirakuløse forvandling til trapezartisten og kvinden Maria Schickensal. Maria søger den kærlighed, hun ikke fik hjemme, og sammen med en cirkuskaravane rejser hun til Italien, hvor hun mister sin erindring i forsøget på at flygte fra fortiden ind i sin egen magiske verden. 
Marias mirakel er fortællingen om menneskenes kamp mod mørket og om englene, der ser det hele.

Presse 

”Hele fortællingen svæver mesterligt mellem magi, psykologi og realisme.”
- Karin Johansen, Kristeligt Dagblad.

Litteratur i 1999
Romaner fra Danmark
Otto Bauer

Otto Bauer (5. september 1881 – 4. juli 1938) var en østrigsk socialdomkratisk politiker og socialistisk teoretiker.

Han studerede ved Wien Universitet, hvor han afsluttede sin PhD i jura i 1906 og publicerede sin første bog Die Sozialdemokratie und die Nationalitätenfrage i 1907. Selvom har var politisk aktiv under sine studier, begyndte hans opstigning i det østrigske socialdemokrati først efter at han havde afsluttet sin PhD. Han grundlagde Der Kampf, der var et teorietisk partiblad, i 1907. Mellem 1907 og 1914 var han partisekretær, og i denne periode lykkedes det Otto Bauer at køre sig i stilling som afløser for Victor Adler som partiformand.

Efter at være taget til fange på østfronten i de første måneder af 1. verdenskrig, tilbragte Bauer tre år som krigsfange i Rusland. Han returnerede til Østrig i 1917. Efter Viktor Adlers død i 1918 blev Otto Bauer leder af Socialdemokratiet. Fra november 1918 til juli 1919 indgik socialdemokraterne i en koalition med det kristensociale parti og Otto Bauer blev udnævnt til udenrigsminister.

Da Engelbert Dollfuß, med hjælp fra det kristensociale parti og Heimwehr, indførte et diktatur i 1933 blev det socialdemokratiske partis aktiviteter hæmmet. Med socialdemokraternes fejlslagne opstand i februar 1934 måtte Otto Bauer gå i eksil i Bratislava. I udlandet fortsatte han med at organisere det østrigske socialdemokrati. Han døde i Paris i Frankrig den 4. juli 1938 i en alder af 56 år kun få måneder efter Østrigs "Anschluss" til Nazi-Tyskland

Bauer anses for at være en af austromarxismens grundlæggere. Otto Bauer var tilhænger af revolutionære reformer, som skulle forandre samfundet i en frihedsmæssig socialistisk retning. Revolutionære metoder og vold måtte kun anvendes defensivt, det vil sige hvis borgerklassen eller fascisterne slog til med sådanne metoder mod demokratiet eller en af folket valgt socialist.

Han var fortaler for selvforvaltning af boligområder mm. og ville gennem det gode eksempels magt med omfattende sociale reformer skabe støtte for hans socialisme.

Eksterne henvisninger 

Udenrigsministre fra Østrig
Peder Larsen

Peder Larsen (født 11. marts 1950) er en dansk politiker for SF. Udover tillidsposter i partiet har han både som selvstændig og som ansat beskæftiget sig med regnskab og økonomi. Han har været statsrevisor i perioden 1987-1994 og igen fra 1998, fra 1998-2018 som formand for statsrevisorerne.

Kilder

Politikere fra SF
Statsrevisorer fra Danmark
Personer i Kraks Blå Bog
Traunsee

Traunsee er Østrigs dybeste sø. Den ligger i Salzkammergut i Oberösterreich og er efter Attersee den næststørste sø i Østrig.

Landskabsmæssigt er Traunseeområdet meget varieret. Østbreden af søen er stejl og domineret af det mægtige Traunsteinmassiv og svært tilgængelig og er derfor ikke beboet. Vestbreden er præget af engarealer og små bjerge, der er præget af skovarealer. Mod sydvest rejser Höllengebirge sig med Feuerkogel og mod sydøst ligger Tote Gebirge med Offensee.

Med en længde på 12 km og en bredde på 3 km har Traunsee et samlet areal på 24,5 km². Floden Traun flyder ind i Traunsee ved Ebensee og forlader igen søen mod ved Gmunden.

Romerne kaldte søen Lacus Felix (den lykkelige sø). Traunsee nævnes første gang i et dokument fra 909 som Trunseo.

I dag er området omkring Traunsee præget af sommerturisme. Søen er en alpin badesø med en god vandkvalitet. Den gennemsnitlige vandtemperatur i august ligger ved 20 grader.

Søer i Østrig
Landkreis Amberg-Sulzbach

Landkreis Amberg-Sulzbach ligger i den vestlige del af det bayerske Regierungsbezirk Oberpfalz. Nabokreise er mod nord Landkreis Bayreuth og Landkreis Neustadt an der Waldnaab, mod øst Landkreis Schwandorf, mod syd Landkreis Neumarkt in der Oberpfalz og mod vest Landkreis Nürnberger Land. Den kreisfreie by Amberg ligger inde i  Landkreis Amberg-Sulzbach.

Geografi 
Landkreisen  gennemløbes af floden Vils og dens bifloder. Vils har sit udsprin i den nordlige del af området. Den løber først en smule mod nord, derfra mod vest og derefter syd, før den nord for  Kallmünz nord forlader kreisens område og munder ud i floden Naab. Vils deler landkreisen i to næsten loge store dele. Kreisen har del af de såkaldte  Oberpfälzer Alb  og udløbere af Naabgebirge i den sydlige del af området. Nord for Amberg strækker der sig store afvekslende eng- og moselandskaber.

Byer og kommuner

Kreisen havde   indbyggere pr.

Kilder og henvisninger
Jens Holdgaard

Jens Christian Holdgaard (30. september 1874 i Skovby ved Hammerum – 28. oktober 1936) var en dansk husmand og politiker.

Han var medlem af Landstinget for Det radikale Venstre fra 1918 til 1924 samt medlem af Folketinget fra 1924 til 1932. Efternavnet Holdgaard stammer fra faderens fødegård i nærheden af Ikast. Jens Holdgaard selv er dog født i Gjellerup sogn.

Referencer

Eksterne henvisninger 
 

Tidligere folketingsmedlemmer fra Det Radikale Venstre
Landstingsmedlemmer i 1910'erne
Landstingsmedlemmer i 1920'erne
Folketingsmedlemmer i 1920'erne
Folketingsmedlemmer i 1930'erne
Landmænd fra Danmark
Personer i Kraks Blå Bog (afdøde)
Anja Dalhoff

Anja Dalhoff (født: 29. maj 1953, i København) er en dansk filminstruktør og manuskriptforfatter. I 2008 modtog hun Europas Kvinders Pris for hendes dokumentarfilm Når månen er sort omhandlende kvindehandel i Danmark. Filmen har været vist på CNN

Filmografi 
 2007 – Natasha Is Not For Sale
 2007 – Når månen er sort
 2006 – Seks år med Lissi og Michael 1-3
 2005 – Nye Tider – Andre Fællesskaber
 2005 – Fountain House – Et vindue mod Verden
 2004 – Ung i en pornotid (tv-dokumentar)
 2003 – Mit liv som skotte (tv-dokumentar)
 2002 – De vilde unge
 2001 – Rod i familien
 1999 – Drengen der ville være bjørn
 1998 – Cecilies verden
 1998 – Nelvys og ånderne
 1997 – Rejsen med Mai
 1996 – Babylon i Brøndby
 1996 – Velkommen hjem, Leila
 1994 – Brown Sugar
 1994 – Tæt på livet
 1993 – En skæv start
 1993 – Lulus dagbog
 1993 – To år med Randi
 1992 – Lykken er at blive hørt
 1991 – Gadens børn
 1990 – Politiaktion Vesterbro
 1989 – Når de små synger
 1989 – Vi leger lige
 1988 – Tidlige trin

Noter

Eksterne henvisninger 
 Danish Doc Production 
 Når månen er sort på CNN
 Når månen er sort
 CNN viser film om kvindehandel i Danmark
 

Tv-instruktører fra Danmark
Personer fra København
Eurosedler

Euro (EUR eller €) er den fælles valuta i 19 af EU's medlemsstater. Euro blev etableret som en elektronisk valuta 1. januar 1999, og eurosedler og euromønter blev sat i cirkulation 1. januar 2002.

Pålydende 
Sedlerne har syv forskellige pålydende værdier, hver med sin særegne farve og størrelse. Sedlernes udformning har europæisk arkitektur fra forskellige kunstperioder som fælles tema. Forsiden af sedlerne viser vinduer eller porte, mens bagsiden viser broer. Man har gjort sig umage med ikke at afbilde nogen rigtige konstruktioner, sådan at alle lande behandles ens – til forskel fra næsten alle andre valutaer findes ingen virkelige monumenter eller personer på sedlerne.

Fælles for sedlerne er Europaflaget, initialerne til den Europæiske Centralbank i fem udgaver (BCE, ECB, EZB, ΕΚΤ, EKP), et kort over Europa på bagsiden, navnet «Euro» med latinsk og græsk skrift og signaturen til ECBs centralbankchef.
EU's 12 stjerner er også afbildet på hver seddel. Sedlerne er designet af den østrigske kunstner Robert Kalina.

Beskrivelse af eurosedlerne 
Euro-sedlernes papir er 100% rent bomuldsfiber. Kludepapir er stærkere end papir fremstillet af træmasse, det tåler bedre vand og giver desuden en anden taktil fornemmelse.

Følgende oversøiske territorier er vist nederst på bagsiden: Azorerne, Fransk Guiana, Guadeloupe, Madeira, Martinique, Réunion, og de Kanariske øer. Cypern og Malta vises ikke, eftersom de først kom med i EU i 2004. Malta er også for lille til at blive vist (mindste størrelse for afbildning er 400 km²).

Den Europæiske Centralbanks initialer 
 BCE:
 : Banque Centrale Européenne 
 : Banca Centrale Europea 
 : Banco Central Europeu 
 : Banca Centrală Europeană 
 : Banco Central Europeo 
 BĊE:
 : Bank Ċentrali Ewropew 
 EBC:
 : Europejski Bank Centralny 
 ECB:
 : Evropská centrální banka 
 : Europæiske Centralbank 
 : European Central Bank 
 : Europos Centrinis Bankas 
 : Eiropas Centrālā banka 
 : Europese Centrale Bank 
 : Europeiska Centralbanken 
 : Európska centrálna banka 
 : Evropska centralna banka 
 ЕЦБ
 : "Европейска централна банка" 
 EKB:
 : Európai Központi Bank 
 EKP:
 : Euroopa Keskpank 
 : Euroopan Keskuspankki 
 ΕΚΤ:
 : "Ευρωπαϊκή Κεντρική Τράπεζα" 
 EZB:
 : Europäische Zentralbank

Serienummer 
I modsætning til euromønter, har eurosedlerne ikke en national side som viser ophavslandet. Denne information er i stedet for indkodet i sedlens serienummer.

Første tegn i serienummeret giver en unik identifikation på landet som har udstedt sedlen. Resten af cifrene giver, gennem reduktion, en checksum som også er særskilt for det pågældende land. Koderne W, K og J er reserveret til EU-medlemmer som foreløbig ikke deltager i ØMU'en.

Sikkerhedselementer

Nationalkoder 

''Z-J er i faldende alfabetisk rækkefølge efter EU-lande i 1999. Da 'W' ikke findes i det græske alfabet har 'Danmark' og 'Ellas' byttet koder.

Eksterne links 
 Eurotracer – a site for tracing Euro banknotes and coins 
 Eurobilltracker – yet another site for tracking banknotes 

Sedler
Sedler
Katastralgemeinde

Katastralgemeinde er en matrikulær underinddeling af kommuner i Østrig og Sydtyrol. Siden 1770 har stort set alle kommuner haft Katastralgemeinden. De fleste var tidligere selvstændige kommuner, men kommunale reformer i forbundslandene i 1970'erne lagde dem sammen i større kommunale enheder.

I Kastralgemeinden kan der af byrådet i kommunen være udpeget en Ortsvorsteher, der fungerer som borgmesterens forlængede arm i en Katastralgemeinde.

I 2004 var der 7.846 Katastralgemeinden i Østrig.

Kommuner i Østrig